
PRÆSIDENT  BRIGHAM  YOUNG. 

Holdt  i  Tabernaklet  den  23.  Oktober  1853. 

Jeg  onsker  at  bære  mit  Vidnesbyrd  for  denne  Forsamling 
om  den  Religion,  som  kaldes  Mormonismen  og  prædikes  af 
samme  Trosbekendelses  Ældster  i  hele  Verden,  og  som  vi 
tror  er  Frelsens  Evangelium  —  med  Kraft  til  at  frelse  alle 
de  ærlige  af  Hjertet,  som  ønsker  at  blive  frelst. 

Dette  er  mit  Vidnesbyrd:  »Den  er  Guds  Kraft  til  Frelse 
for  alle  dem,  som  tror  og  adlyder  den«.  Ordene  »adlyder 
den«  har  jeg  selv  fojet  til  Teksten,  saaledes  som  den  er  os 
givet  af  Kong  Jacobs  Oversættere.  At  sige,  at  den  er  Guds 
Kraft  til  Frelse  for  dem,  som  tror,  og  saa  standse  —  vilde 
ikke  udtrykke  det  rette  Forhold.  Det  er  meget  muligt,  at  nogle 
mente,  og  efter  deres  Mening  med  Rette.  Men  for  mig  er  ét 
Argument  tilstrækkeligt  til  at  bilægge  Sagen  i  mit  Sind:  En, 
som  ikke  adlyder  Evangeliet,  men  handler  imod  det,  tror 
maaske  ikke  alene  men  ved,  at  det  er  sandt.  Derfor  læste  jeg 

Skriftstedet  saaledes:   »Det  Evangelium,  som  vi  prædiker,  er 
Guds  Kraft  til  Frelse  for  alle,  som  tror  og  adlyder  det«. 

Mit  Vidnesbyrd  er  baseret  paa  Erfaring;  paa  min  egen  Er- 
faring i  Forbindelse  med  den,  som  jeg  har  hostet  ved  at 
iagttage  andre.  For  mig  er  det  blevet  sandt  som  en  Kends- 
gerning. —  I  mit  Sind  findes  ingen  som  helst  Tvivl  om  den 
fra  Himlen  aabenbarede  Viljes  Kraft,  dens  Magt  over  Men- 
neskenes Sind,  naar  Frelsens  Principper  bliver  fremsat  for 
dem  af  Himlens  autoriserede  Tjenere.  Den  himmelske  Sand- 
hed overgiver  sig  frit  til  enhvers  Dom  og  til  hans  Tro  og  i 
Særdeleshed  til  dens  Sind,  som  ønsker  at  være  ærlig  over 
for  sig  selv,  over  for.sin  Gud  og  over  for  sin  Næste.  Dog  maa 
jeg  indrømme,  at  alle  Mennesker  ikke  bliver  paa  virket  ens. 
Overbevisningen  om  Sandheden  kommer  med  storre  Kraft 
til  nogles  Sind  end  til  andres.  Dette  skyldes  mange  forskellige 
Aarsager.  Evangeliet  kan  blive  prædiket  for  et  Menneske,  og 
Sandheden  fremstille  sig  for  samme  Menneskes  Samvittighed 
og  kun  frembringe  en  lille  Smule  Tro  paa  dets  Sandhed;  til 
den  kan  der  da  senere  fojes  mere.  Hvis  et  Menneske  kan 
modtage  lidt,  beviser  det,  at  han  kan  modtage  mere.  Hvis 
han  kan  modtage  det  første  og  andet  Princip  med  et  ærligt 
Sind,  kan  han  modtage  endnu  mere,  og  Profetens  Ord  op- 
fyldes. Han,  som  saa  og  forstod  Menneskenes  Sind  og  Ind- 
flydelsen fra  de  forskellige  Aander,  der  er  gaaet  ud  over  den 
ganske  Jord  —  forstod  Herrens  Veje  og  sagde,  idet  hans 
Aands  Syn  blev  opladt  for  det,  vi  kalder  Mysterier:  »Hvem 
skal  han  give  Kundskab,  og  hvis  Forstand  skal  han  oplade 
for  Lærdommen?  Deres,  som  er  vænnede  fra  Mælken  og  af- 
vænnede fra  Brystet.  Thi  Lærdom  maa  følge  paa  Lærdom, 
Lærdom  paa  Lærdom;  Linie  paa  Linie,  Linie  paa  Linie, 
lidet  her  og  lidet  der.«  Det  vil  sige,  at  han  giver  sine  ydmyge 
Tjenere  lidt  i  Dag,  og  hvis  de  gør  Fremskridt  ved  det,  vil  han 
give  dem  endnu  lidt  mere  i  Morgen  og  lidt  mere  næste  Dag. 
Han  føjer  ikke  noget  til  det,  som  de  ikke  voksede  og  gjorde 
Fremskridt  ved,  men  der  forlanges  af  dem,  at  de  stadigvæk 

skal  vokse  ved  den  Kundskab,  de  allerede  har,  og  saaledes 
naa  at  faa  et  Forraad  af  Visdom. 

Det  er  ud  fra  dette  klart,  at  vi  kan  modtage  Sandheden  og 
vide  gennem  hver  Fiber  af  vor  Sjæl,  at  Evangeliet  er  Guds 
Kraft  til  Frelse,  at  det  er  Vejen  til  evigt  Liv;  dog  kan  der 
til  dette  føjes  mere  Magt,  mere  Visdom,  mere  Kundskab  og 
mere  Forstaaelse.  Apostelen  siger  ikke  »vokse  i  Naade  og 
i  Kundskab  om  Sandheden«,  som  Jesus  sagde;  nej,  der  staar: 
»Vokse  i  Naade  og  i  Kundskab  om  Vor  Herre  og  Frelser  Jesus 
Kristus«,  hvilket  indbefatter  at  vi  vokser  i  Styrke,  Visdom  og 
Forstaaelse,  ligesom  han  gjorde. 

Det  er  alle  de  Helliges  Forret  at  vokse  og  udvikles  i  For- 
staaelse. Hvis  nogen  modtager  lidet,  er  det  deres  Forret  at 
udvikles  paa  det  lidet  og  saa  modtage  mere,  indtil  de  bliver 
fuldkomne  i  Herren  —  kender  og  forstaar  hans  Veje  til  Fuld- 
kommenhed. Saa  ophorer  hans  Forelse  med  Menneskenes 
Born  at  være  et  Mysterium  for  dem.  Riger  og  Troner,  Fyrster 
og  Potentater  med  al  deres  jordiske  Glans  kan  da  slynges  i 
Stovet,  og  Revolution  paa  Revolution  sprede  Ødelæggelse  og 
Blodsudgydelse  blandt  Jordens  Indvaanere,  deres  Øjne  vil 
være  aabne,  og  de  vil  se  Herrens  Haand  i  det  altsammen.  Det 
vil  være  klart  for  dem,  at  han  er  i  Stand  til  at  forlene  sine 
Tjenere  paa  Jorden  med  den  samme  Kraft,  som  han  besidder 
selv,  at  hans  Øje  folger  enhver  nok  saa  lille  Del  af  hans 
Værk,  og  at  ikke  et  Haar  af  deres  Hoved  kan  falde  til  Jorden, 
uden  at  han  ved  det. 

Jeg  bærer  mit  Vidnesbyrd  om,  at  det  Evangelium,  I  har 
annammet,  er  Vejen  til  Liv  og  Frelse  for  hver,  som  tror  det 
og  derpaa  adlyder  det  i  en  ærlig  Hensigt.  Sporgsmaalet  om 
i  hvor  udstrakt  Grad  de  skal  adlyde  det,  kunde  maaske  dukke 
op  for  somme.  Der  ventes  at  enhver  af  Guds  Sonner  og  Dotre 
med  et  villigt  Hjerte  vil  adlyde  ethvert  Ord,  som  Gud  har 
talet,  og  som  han  i  Fremtiden  vil  tale  til  os.  Der  ventes  af 
os  at  vi  lytter  til  Tilkendegivelsen  af  hans  Vilje,  og  at  vi 
lyder  den  og  klynger  os  til  den  med  al  vor  Magt;  thi  dette 

er  Frelse,  og  alt  uden  for  dette  vil  beskære  og  beklippe  de 
Helliges  Herlighed. 

Vi  administrerer  i  Dag  Herrens  Nadver.  Hvorledes  er  Eders 
Opfattelse  af  den,  og  hvad  foler  I,  naar  Herrens  Tjenere  over- 
rækker Eder  Sindbilledet  paa  hans  Legeme?  Tror  I,  at  I 
modtager  Liv?  Mærker  I,  at  det  er  Eder  til  noget  Gode?  Foler 
I,  at  I  modtager  fornyet  Kraft  eller  foroget  Kundskab  gennem 
denne  hellige  Ordinance?  Eller  nyder  I  maaske  kun  Nad- 
veren, fordi  andre  gor  det?  Nyder  I  af  disse  Tegn  paa  Frelse- 
rens Kærlighed,  fordi  det  er  en  blot  og  bar  Skik?  Lad  det 
være  nok  at  sige,  at  mange  og  forskellige  er  de  Folelser,  der 
blandt  Menneskenes  Born  gor  sig  gældende  i  denne  Sag. 

Hvis  I  sporger  en  vis  Klasse  af  Kristenhedens  Præster,  hvad 
de  mener  om  det  Brod  og  den  Vin,  der  uddeles  ved  Nadverens 
Sakramente,  vil  de  erklære,  at  Brødet  virkelig  er  Kod  og  Vi- 
nen virkelig  Blod  af  ham,  som  blev  ihjelslaaet  for  hele  Ver- 
dens Synd.  Hvis  I  sporger  en  anden  Klasse  af  Mennesker  om, 
hvad  godt  de  modtager  ved  at  deltage  i  Sakramentet,  ved  at 
æde  og  drikke  Tegnene  paa  Jesu  Legeme  om  Blod,  svarer  de: 
»Det  er  kun  et  Tegn  paa,  at  vi  har  Fællesskab  med  hinanden«. 
Er  der  noget  Liv,  nogen  Kraft,  noget  virkeligt  og  haandgribe- 
ligt  Gode  at  naa  ved  trofast  at  efterkomme  og  adlyde  denne 
Ordinance?  Hvad  mener  de  Sidste  Dages  Hellige  des- 
angaaende?  Forstaar  de  denne  Ordinances  sande  Natur? 
Maaske  gor  de,  og  atter  maaske  gor  de  det  ikke. 

For  mig  er  det  let  at  forstaa  de  Oplysninger,  Herren  har 
bibragt  mig  og  at  bringe  dem  videre  til  Eder.  Vil  det  Brød, 
der  bliver  uddelt  under  denne  Ordinance,  bringe  Eder  forøget 
Liv?  Vil  Vinen  tilføje  Eder  Liv?  Ja,  —  hvis  I  er  sultne  og 
svage,  vil  den  støtte  Eders  Legemers  naturlige  Styrke.  Men 
antag,  at  I  netop  har  spist  og  drukket,  saa  I  er  helt  mætte  og 
ikke  trænger  til  Spor  mere  til  Eders  Legemers  Opholdelse,  at 
I  har  spist  saa  meget,  som  Naturen  fordrer  —  modtager  I  da 
noget  Gode  af  Brødet  og  Vinen  rent  som  Fodemidler  betrag- 
tet? —  Saa  vidt  disse  Sindbilleder  angaar,  bliver  Eders  Le- 

gemer  styrkede,  hvis  de  trænger  til  det,  akkurat  ligesom  de 
vilde  blive  det  ved  at  spise  Brod  og  drikke  Vin  paa  en  anden 
Tid  eller  ved  andre  Lejligheder. 

Hvori  bestaar  den  Velsignelse,  vi  erholder  gennem  denne 
Ordinance?  Den  bestaar  i,  at  vi  adlyder  Guds  Bud.  Naar  vi 
adlyder  Guds  Bud,  modtager  vi,  hvis  vi  har  den  rette  For- 
staaelse  af  Guds  Hus's  Ordinancer,  alle  de  Velsignelser,  der 
er  knyttede  til  Adly delsen  af  hans  Befalinger.  Jesus  sagde: 
»Sandelig,  sandelig  siger  jeg  Eder,  uden  I  æder  Menneskenes 
Søns  Kod  og  drikker  hans  Blod  har  I  ikke  Livet  i  Eder«. 
Atter:  »Den,  som  æder  mig,  skal  leve  ved  mig«.  Endvidere: 
»Hvem,  som  æder  mit  Kod  og  drikker  mit  Blod,  har  det  evige 
Liv;  thi  mit  Kod  er  i  Sandhed  Mad,  og  mit  Blod  er  i  Sand- 
hed Drikke«. 

Kan  I  forstaa  disse  Udtalelser  af  Frelseren?  Disse  Ud- 
talelser er  kun  isolerede  Brudstykker  af  den  uoverskuelige 
Mængde  af  Instruktioner  og  Oplysninger,  han  i  sine  Dage 
meddelte  til  sine  Disciple.  Var  en  Tusinddel  af  hans  Belæring 
til  dem  blevet  leveret  ned  til  os,  og  alle  hans  Gerninger  blevet 
omhyggeligt  nedskrevet  og  overgivet  os,  vilde  vi  ikke  have 
vidst,  hvad  vi  skulde  gore  med  en  saadan  Mængde  Oplysning. 
Apostelen  siger:  »Og  der  er  ogsaa  mange  andre  Ting,  som 
Jesus  gjorde,  og  hvis  de  blev  nedskrevne  alle,  tror  jeg  ikke,  at 
Verden  selv  kunde  rumme  de  Bøger,  som  vilde  blive  skrevet«. 

Tillad  mig  at  forklare  denne  Udtalelse.  Apostelen  kunde 
ikke  mene  bogstaveligt,  hvad  Ordene  i  Citatet  siger:  at  hele 
Jorden  vilde  være  blevet  dækket  af  Boger  i  en  vis  Højde  — 
nej;  han  mente,  da  han  skrev  dette,  at  der  da  vilde  være 
blevet  mere  skrevet,  end  Menneskene  i  Verden  kunde  mod- 
tage eller  rettelig  vurdere.  Folk  den  Gang  var,  som  de  er  i 
vore  Dage  —  de  jager  hele  Tiden  efter  det,  som  ikke  er  aaben- 
baret,  skont  der  allerede  er  skrevet  mere,  end  de  kan  fatte.  I 
Stedet  for  at  sige,  at  Verden  ikke  kunde  rumme  alle  Bøgerne, 
vil  vi  sige,  at  der  vilde  være  blevet  skrevet  mere,  end  Folket 
vilde  have  ført  ud  i  Livet. 

Jeg  vil  nu  fortælle  Eder,  hvad  Frelseren  mente  med  de  for- 
underlige Udtalelser  vedrorende  sit  Legeme  og  sit  Blod.  Han 
mente  simpelthen  dette:  »Hvis  I  ikke  holder  Guds  Bud,  vil 
der  ikke  være  noget  af  Guds  Sons  Liv  i  Eder«.  Jesus  tog,  mens 
de  spiste,  Brodet  og  velsignede  det  og  brod  det  og  gav  sine 
Disciple  det  og  sagde:  »Tager,  æder;  dette  er  mit  Legeme«. 
Og  han  tog  Kalken,  takkede  og  gav  dem  sigende:  »Drik  alle 
deraf,  thi  denne  er  den  ny  Pagts  Kalk  i  mit  Blod,  hvilket  ud- 
gydes for  mange  til  Syndernes  Forladelse«.  Hvorfor  blev  der 
fordret  af  dem,  at  de  skulde  drikke  det.  Hvad  nyder  vi  disse 
Sindbilleder  for?  Som  Tegn  paa  vort  Fællesskab  med  ham  og 
som  Tegn  paa,  at  vi  ønsker  at  blive  eet  med  hinanden,  saa  at 
vi  alle  maa  blive  eet  med  Faderen.  At  han  administrerede 
disse  Symboler  til  sine  Disciple  den  Gang  og  befalede  dem. 
at  dette  skulde  gores,  indtil  han  kom  igen,  var  i  det  udtrykke- 
lige Øjemed,  at  de  skulde  vidne  for  Faderen,  at  de  troede 
paa  ham.  Men  paa  den  anden  Side  vilde  de  ikke,  hvis  de  ikke 
adlød  hans  Bud,  blive  velsignet  med  hans  Aand. 

Det  samme  er  Tilfældet  her  som  i  Daabens  Ordinance  til 
Syndernes  Forladelse.  Har  Vand  i  sig  selv  nogen  Evne  til  at 
aftvætte  Synd?  Sikkerlig  ikke;  men  Herren  siger:  Hvis  Syn- 
deren vil  omvende  sig  fra  sin  Synd  og  gaa  ned  i  Daabens 
Vande  og  der  blive  begravet  i  Lighed  med  at  blive  lagt  i  Jor- 
den og  begravet,  og  igen  blive  loftet  op  af  Vandet  i  Lighed 
med  at  blive  født  —  hvis  han  vil  gore  alt  dette  i  Hjertets  Op- 
rigtighed, skal  hans  Synder  vorde  aftvættede.  Vil  Vandet  al 
sig  selv  aftvætte  dem?  Nej;  men  det  at  efterkomme  Herrens 
Befaling  vil  bortto  Syndens  Smuds. 

Naar  vi  æder  af  dette  Brod  og  drikker  af  dette  Vand,  æder 
vi  da  i  bogstavelig  Forstand  Guds  Sons  Kod?  Hvis  jeg  var 
Præst  i  den  romersk-katolske  Kirke  og  fra  min  Ungdom  af 
var  blevet  oplært  i  den  romersk-katolske  Tro,  kunde  jeg 
maaske  fuldtud  tro  det  at  være  saaledes,  tro  af  hele  mit 
Hjerte,  at  mine  Bonner  forvandlede  Sakramentets  Brod  til 
virkeligt  Kod  og  Vinen  til  virkeligt  Blod  —  til  Guds  Sons  Kod 

og  Blod.  Men  lige  meget,  hvad  min  Tro  desangaaende  end 
maatte  være,  Brodet  og  Vinen  vilde  være  akkurat  de  samme 
i  tieres  Sammensætning  og  vilde  tilføre  Menneskers  eller  Dyrs 
System  den  samme  Næring  i  Kvantitet  og  Kvalitet,  som  den 
samme  Mængde  af  ikke  velsignet  Brød  og  Vin  vilde. 

(Fortsættes). 


PROFETEN  JOSEPH  SMITH 

OM 

FRELSE  FOR  DE  DØDE. 

Jeg  vil  tale  om  Opstandelsen  fra  de  Dode,  om  hvilken  I  kan 
læse  i  Johannes'  14.  Kapitel:  »I  min  Faders  Hus  er  der  mange 
Boliger.«  Det  skulde  egentlig  være:  »I  min  Faders  Rige  er  der 
mange  Riger  for  at  I  kan  blive  Guds  Arvinger  og  mine  Med- 
arvinger.«  Jeg  tror  ikke  paa  den  sekteriske  Lære  at  sende  ædle 
og  storhjertede  Mennesker  til  Helvede  sammen  med  Mordere 
og  Horkarle.  De  kan  slynge  hele  deres  Helvede  og  alle  deres 
Ildsoer  mod  mig,  thi  de  vil  lobe  af  mig  som  Vand  af  en  Gaas. 
Men  jeg  har  en  Orden,  hvorved  de  stakkels  Fyre  kan  blive 
frelste  i  alle  Tilfælde,  thi  jeg  vil  sende  Mænd  til  Fængslet  for 
at  prædike  for  dem  og  frelse  dem,  hvis  jeg  kan. 

Der  er  Boliger  til  dem,  der  adlyder  en  eelestial  Lov,  og  der 
er  andre  Boliger  til  dem,  som  kommer  til  Kort  overfor  Lo- 
ven —  hvert  Menneske  i  sin  Orden.  Der  er  Daab  o.  s.  v.  at  ud- 
fore for  dem,  som  er  levende,  og  Daab  for  de  døde,  som  do 
uden  Kundskab  om  Evangeliet. 

Jeg  skrider  fremad  i  min  Vandring  mod  evigt  Liv.  Det  er 
ikke  alene  nodvendigt,  at  I  bliver  døbte  for  Eders  dode,  men 
I  maa  gennemgaa  alle  Ordinancerne  for  dem;  de  samme  som 
I  har  gennemgaaet  for  Eders  egen  Frelses  Skyld.  Der  vil 
være  144.000  Frelsere  paa  Zions  Bjerg  og  med  dem  en  utallig 
Hærskare,  som  intet  Menneske  vil  kunne  tælle.  Jeg  besværger 
Eder:  Gaa  fremad,  gaa  fremad  og  gor  Eders  Kaldelse  og  Ud- 
vælgelse sikker.  Og  hvis  nogen  prædiker  noget  andet  Evan- 

gelium  end  det,  som  jeg  har  prædiket,  skal  han  være  for- 
bandet, og  nogle  af  Eder,  som  nu  hører  mig,  vil  faa  det  at  se 
og  forstaa,  at  jeg  har  forkyndt  Sandheden  om  dem. 

Hvad  Præstedømmets  Lov  angaar,  skal  der  være  et  Sted, 
hvortil  alle  Nationer  kan  komme  fra  Tid  til  anden  og  mod- 
tage deres  Begavelser,  og  Herren  har  sagt,  at  det  skal  være 
Stedet,  hvor  Daaben  for  de  døde  skal  udfores.  Enhver,  som 
er  blevet  døbt  og  horer  Riget  til,  har  Rettighed  til  at  blive 
døbt  for  dem,  der  er  gaaet  bort,  —  og  saa  snart  Evangeliets 
Lov  er  blevet  adlydt  her  af  deres  Venner,  der  handler  som 
deres  Stedfortrædere,  har  Herren  hist  sine  dertil  bemyndigede 
Tjenere,  der  sætter  dem  i  Frihed. 

En  Person  kan  være  Stedfortræder  for  sine  egne  Slægt- 
ninge. Evangeliets  Ordinancer,  der  blev  tilrettelagt,  for  Ver- 
dens Grundvold  blev  lagt,  er  saaledes  blevet  opfyldte  af  dem. 
Vi  kan  ogsaa  blive  døbt  for  dem,  som  vi  føler  stor  Venskab 
for,  men  det  maa  først  aabenbares  til  Herrens  Tjener,  saa  vi 
ikke  skal  gaa  for  langt.  »Ligesom  alle  dø  i  Adam,  saaledes 
skal  ogsaa  alle  levendegøres  i  Kristus.«  Alle  skal  opstaa  fra 
de  døde:  Kristus  har  tilvejebragt  Opstandelsen,  saa  at  alle 
skal  opstaa  af  Graven. 


EFTERAARSKONFERENCEN  I  AALBORG. 

Konferencen  aabnedes  Lordag  Aften  den  25.  Septbr.  med  et 
Rapportmøde,  hvori  Br.  Holger  Jørgensen  afgav  Rapport  over 
Grenen.  For  Frederikshavn  og  Brønderslev  Gren  afgav  Pres. 
C.  P.  Sørensen  Rapport.  En  Sang  blev  sunget  af  Koret,  hvor- 
efter Missionspres.  Carl  E.  Peterson  talte  over  Grenenes 
Fremtidsmuligheder. 

Om  Søndagen  afholdtes  der  3  Møder.  I  Søndagsskolen  Søn- 
dag Morgen  blev  der  udført  et  godt  Program  af  Børnene.  Mo- 
derne om  Eftermiddagen  og  om  Aftenen  var  godt  besøgt.  Ved 
disse  Møder  talte  Br.  Niels  Andersen  fra  Hjørring,  Pres.  C.  P. 

Sorensen  og  Missionspres.  Peterson;  den  sidste  talte  over  Em- 
net »Opstandelsen«  og  henviste  til  Lignelsen  »Den  rige  Mand 
og  Lasarus«. 

Mandag  Aften  afholdt  »Den  kvindelige  Hjælpeforening«  og 
»Ungdomsforeningen«  et  fælles  Mode.  Foreningerne  afgav 
deres  Rapporter.  Derefter  blev  der  sunget  en  Sang.  Missions- 
pres.  Peterson  opmuntrede  alle  til  at  opfylde  deres  Pligter  og 
gore  Moderne  interessante. 

«Tirsdag  Aften  havde  »Den  kvindelige  Hjælpeforening«  en 
Basar.  Sangkorets  Medlemmer  udførte  et  Program,  og  der 
blev  serveret  Chokolade  og  Kager. 

Onsdag  Aften  blev  der  afholdt  et  Møde,  hvori  Missionspres. 
Peterson  illustrerede  de  bedste  Læremetoder  og  opmuntrede 
alle  til  at  soge  Kundskab  i  alle  gode  Boger.  Modet  sluttedes 
med  Sang  og  Taksigelse.  Petren  Olsen, 

Skriver. 


EFTERAARSKONFERENCEN  I  AARHUS. 

Konferencen  tog  sin  Begyndelse  Lørdag  Aften  den  2.  Oktbr. 
Pres.  Lauritz  Larsen  og  de  forskellige  Grensforstandere  afgav 
deres  Rapporter.  Derefter  talte  Pres.  C.  P.  Sorensen  og  Mis- 
sionspres. Carl.  E.  Peterson  til  Forsamlingen. 

Sondag  den  3.  Oktbr.  blev  der  afholdt  3  Moder.  I  Søndags- 
skolen blev  der  udfort  et  udmærket  Program  under  Ledelse 
af  Forstander  R.  B.  Rasmussen.  En  Salme  blev  afsunget, 
hvorefter  der  blev  givet  forskellige  Instruktioner  vedrorende 
de  bedste  Læremetoder. 

Ved  Eftermiddagsmodet  Kl.  2  talte  Brodrene  Thomsen,  L. 
P.  Olsen,  Pres.  C.  P.  Sorensen  og  Missionspres.  C.  E.  Peterson 
til  Forsamlingen.  Modet  Sondag  Aften  aabnedes  med  Sang 
og  Bon.  Br.  Johannes  Rasmussen  talte  om  »Evangeliets  Gen- 
givelse«, og  Koret  sang:  »Jeg  trænger  dig  hver  Stund«. 
Missionspres.  C.  E.  Peterson  talte  derefter  over  Emnet  »Din 

Tanke  er  din  Skæbne«.  Modet  sluttedes  med  Sang  og  Tak- 
sigelse. 

Mandag  Aften  afholdtes  Ungdomsmode,  og  Pres.  Johannes 
Rasmussen  afgav  en  kort  Rapport,  hvorefter  Emnet  »Ægte- 
skabet« blev  diskuteret. 

Modet  Tirsdag  Aften  blev  afholdt  af  »Den  kvindelige 
Hjælpeforening«  .  Søstrene  udførte  et  kort,  men  velvalgt  Pro- 
gram. Til  Slut  talte  Missionspres.  C.  E.  Peterson  om  »Den 
kvindelige  Organisations  Opgave  indenfor  Kirken«. 

Efter  Modet  blev  der  afholdt  en  Basar,  og  der  blev  serveret 
Forfriskninger.  Johannes  Rasmussen, 

Sekretær. 


EFTERAARSKONFERENCEN   I  BERGEN. 

Konferencen  aabnedes  med  et  Rapportmode,  der  blev  af- 
holdt Lordag  den  2.  Oktbr.,  under  hvilket  Konferencepres. 
Oluf  K.  Karlsen  gav  Rapport  over  Bergens  Gren.  Derefter  talte 
Br.  Andreas  Fosse  og  Missionspres.  A.  Schou  til  Forsamlin- 
gen. 

Sondag  den  3.  Oktbr.  afholdtes  der  3  Moder.  Forst  Søn- 
dagsskole, hvor  der  blev  aflagt  Rapporter.  Salmen  »Om  af 
Trængsel  du  maa  prøves«  blev  afsunget,  og  et  velvalgt  Pro- 
gram blev  udfort  af  Børnene.  Til  Slut  talte  Missionspres.  A. 
Schou  om  Profeten  Joseph  Smith. 

Under  Eftermiddagsmodet  blev  Kirkens  Autoriteter  fore- 
slaaet  og  enstemmig  vedtaget.  Koret  sang:  »Messias  han  kom- 
mer«. Missionspres.  A.  Schou  talte  derefter  om  Djævelen,  der 
prøver  at  standse  Menneskene  paa  deres  Salighedsvej.  Koret 
sang  til  Slut  »Solnedgang«. 

Om  Aftenen  Kl.  7  talte  Pres.  Oluf  K.  Karlsen  om  den  Gud, 
som  vi  tror  paa,  og  Missionspres.  A.  Schou  læste  en  Avis- 
artikel, der  indeholdt  usandfærdige  Beskyldninger  mod  de 
Sidste  Dages  Hellige,  hvilke  han  med  Lethed  tilbageviste. 

Mandag  Aften  afholdtes  et  Grensmode,  hvor  Rapporter  blev 
aflagt  af  de  forskellige  Foreninger,  og  alle  Foreninger  blev 
opholdt  og  enstemmig  vedtaget.  Salmen  »Du  som  dadler  og 
fordommer«  blev  afsunget.  Missionspres.  A.  Schou  kompli- 
menterede Foreningerne  for  det  prisværdige  Arbejde,  de 
havde  udfort,  og  udtalte,  at  enhver  fik  sin  Lon  efter  sine  Ger- 
ninger. Modet  sluttedes  med  Sang  og  Taksigelse. 

Efter  denne  vellykkede  Konference  sluttedes  der  med  en 
Fest  Tirsdag  Aften.  Hilmar  Bjørndal, 

Grensskriver. 


MED  SANG  TIL  SEJR! 

(Edward  P.  Kimball.) 

Den,  der  synger,  vinder;  den,  der  græder,  aldrig.  »Sang  har 
vundet  Slag;  Taarer  aldrig,«  sagde  en  gammel  Soldat.  Guds 
Hær  har  altid  været  en  syngende  Hær.  Da  det  store  Slag  i 
Himlen  blev  vundet,  og  Jordens  Grundvold  blev  lagt,  »sang 
Morgenstjernerne  til  Hobe,  og  Guds  Sonner  raabte  af  Glæde.« 
Der  var  ingen  anden  Maade,  hvorpaa  de  kunde  finde  pas- 
sende Udtryk  for  deres  Folelser. 

Idet  han  overvejer  Guds  Værk  —  hans  Magt,  hans  Godhed, 
hans  Majestæt  —  udbryder  Psalmisten  overvældet  af  sine 
Folelser  og  ude  af  Stand  til  at  finde  Udtryk  uden  i  Sang: 
»Jeg  vil  synge  til  Herren,  saa  længe  jeg  lever;  jeg  vil  prise 
min  Gud,  saa  længe  jeg  er  til.«  Taarer?  Aldrig!  »Jeg  vil  være 
glad  i  Herren.« 

Og  saa,  ikke  tilfreds  med  sin  egen  Sang,  raaber  han  til  hele 
Verden:  »Syng  til  Gud  I  Jordens  Riger;  syng  Pris  til  Her- 
ren ! « 

Dette  Raab  om  Sang  lyder  ned  gennem  Tiderne  og  gribes 
af  den  store  Esaias,  som  ikke  tilfreds  med  Jordens  Sang  ud- 
bryder i  Henvendelse  til  Himlen  selv:  »Syng,  o  Himle,  thi 
Herren  har  gjort  det.  Raab  I  Jordens  lave  Egne,  bryd  ud  i 

Sang  I  Bjerge,  I  Skove  og  alt  deri,  thi  Herren  har  forløst 
Jacob  og  aabenbaret  sin  Herlighed  paa  Israel.« 

Og  da  Jordens  Scene  blev  beredt  til  Guds  Søns  store  Drama, 
ser  vi  Budskabet  om  hans  Fødsel  ledsaget  af  en  himmelsk 
Hærskares  Mangfoldighed,  som  prisede  Gud  og  sang:  »Ære 
være  Gud  i  det  Høje,  Fred  paa  Jord  og  i  Menneskene  en  Vel- 
behagelighed,« og  for  mig  er  dette  kun  et  Svar  paa  Profetens 
mægtige  Udbrud:  »Syng,  o  Himle!« 

En  syngende  Hær!  Guds  Hær  har  altid  været  en  syngende 
Hær.  Hvad  finder  vi  at  opholde  Hjorden,  da  den  var  berøvet 
sin  elskede  Herre  og  Mester?  Hvorved  ser  vi  den  holde  Modet 
oppe  i  Jordens  Huler,  og  naar  den  gik  til  Arenaen  for  at  søn- 
derrives af  vilde  Dyr?  Sang,  altid  Sang! 

Under  deres  Forfølgelser  og  Hjemsogelser  har  Guds  Folk 
i  de  sidste  Dage  sunget  sig  frem  til  Sejr.  Se  Profeten  i  Fængs- 
let den  Nat,  da  han  blev  myrdet.  —  Bon?  Nej!  —  Taler?  Nej! 
-  Sang!  En  Salme  var  det,  der  styrkede  ham.  Paa  Sletterne 
—  Prædikener?  Taler?  Nej;  men  »Kom  Hellige!  Fremad  og 
frygter  ej!«  Hvad  har  under  Opholdet  i  Bjergene  styrket  og 
opmuntret  de  Hellige  i  at  udføre  Guds  Bestemmelser  som  den 
Aand,  der  finder  sit  Udtryk  i  Præsident-Profetens:  »Broder 
Dunbar,  syng  »Zion«?«  Lad  os  altid  synge;  synge  og  aldrig 
blive  trætte. 


Vilde  det  ikke  være  nemt  for  os  alle  at  bestemme,  at  vi 
hver  Dag  vilde  udføre  i  det  mindste  en  kærlig  Handling: 
Lad  os  skrive  et  Brev  i  saadanne  Vendinger,  at  Posten  vilde 
bringe  Glæde  lil  et  Hus  næste  Dag,  gøre  et  lille  Besøg  kun 
for  at  lade  en  Ven  vide,  at  han  havde  været  i  vore  Tanker, 
sende  en  Gave  til  ens  Fodselsdag,  Bryllupsdag  eller  hvilken 
som  helst  Dag,  vi  kan  finde  paa.  Lad  os  glæde  Børnene  med 
en  Ting,  de  længes  efter  men  ikke  kan  faa,  og  tusinde  andre 
Ting,   som  vi  kunde  gøre   i   Løbet  af  Aaret,  hvis  vi  havde 

Øjne  til  at  se  og  Hjerter  til  at  fole  og  havde  Vilje  til  at  paa- 
tage os  nogen  Ulejlighed. 

Jan  Maclaren  (skotsk  Forfatter). 


HINSIDES  ARSARETH. 

(Fortsat.) 

Jeg  satte  min  Taske  paa  Gulvet  og  saa  paa  mit  Kvarter. 
Væggene  syntes  at  være  kalkpudsede  og  strogne  med  Farve. 
Gulvet  var  dækket  af  uldne  Tæpper.  Vinduerne  var  til  at 
aabne  udad  og  var  lavet  af  smaa  Ruder,  der  lignede  Glimmer, 
anbragte  i  Metalrammer.  Der  var  Stole,  et  Bord  og  en  Seng 
med  uldne  Tæpper.  Alt  var  komfortabelt  og  hyggeligt,  og  jeg 
undrede  mig  storlig  over  alt  det  vidunderlige,  som  jeg  paa 
en  Gang  stod  midt  i. 

Efter  en  Stunds  Forlob  kom  Drengens  Fader,  en  Mand  med 
graat  Haar  og  Skæg,  ind  i  Værelset  og  med  ham  en  Pige,  som 
bar  en  Bakke  med  Mad.  Hun  satte  Bakken  paa  Bordet  og  trak 
sig  saa  tilbage.  Den  gamle  Mand  bestræbte  sig  af  al  Evne  for 
at  lade  mig  forstaa,  hvor  taknemmelig  han  var  mig,  og  til— 
sidst  aabnede  han  en  Dor  og  viste  mig  et  Soveværelse,  hvor 
jeg  kunde  hvile.  Derpaa  forlod  han  mig  efter  at  have  provet 
paa  at  fortælle  mig,  at  han  vilde  komme  igen,  naar  Solen 
atter  stod  i  Øst,  nemlig  naar  det  igen  blev  Morgen. 

Jeg  spiste  af  det,  som  var  sat  for  mig,  og  gik  saa  ind  i 
Sovekammeret,  der  var  saa  magelig  som  nogen  af  dem,  jeg 
overhovedet  har  sovet  i.  Stojen  udenfor  blev  svagere,  og  til — 
sidst  var  alt  stille  som  Natten.  Jeg  trak  Forhænget  for  Vin- 
duet, tog  Tojet  af  og  gik  til  Sengs.  Aah,  hvilken  dejlig  Fo- 
leise! —  og  dog  kunde  jeg  længe  ikke  falde  i  Sovn. 

Her  var  nu  jeg  som  den  forste  Mand  fra  den  travle  Verden 
udenfor;  den  første  til  at  naa  dette  ukendte  Land  nær  Nord- 
polen. Jeg  var  en  stor  Opdager,  men  ingen  vidste  det.  Jeg 
havde  naaet  den  Del  af  Jorden,  som  saa  mange  havde  stræbt 

at  naa,  men  alle  forgæves.  Energi  og  Penge  havde  forenet  sine 
Kræfter  for  at  naa  hertil,  men  uden  Resultat.  Dette  Steds 
Hemmelighed  havde  ledet  mangen  brav  Mand  ind  i  Doden. 
Udrustet  med  alt,  hvad  Erfaring  og  Videnskab  kunde  ud- 
tænke havde  Mænd  med  Mod  i  Bryst  tappert  trodset  den  fryg- 
telige Ismurs  Farer,  havde  provet  at  trænge  over  hint  ud- 
strakte Øde,  hvor  Doden  lurede  i  Tomhed,  Kulde  og  Hvidhed. 
Dog  havde  ingen  nogensinde  naaet  dette  Land  og  var  vendt 
tilbage  for  at  berette  derom.  Den  mægtige,  hvide  Arm,  som 
omfavner  denne  grønne  Plet,  værner  den  med  Misundelse 
mod  den  ovrige  Verden. 

Men  jeg  var  naaet  indenfor;  jeg,  som  ikke  havde  provet 
derpaa,  jeg,  som  ikke  havde  ønsket  det.  Hvis  jeg  nu  kunde 
komme  tilbage  igen  —  og  dog  —  jeg  ønskede  ikke  at  komme 
tilbage.  Jeg  folte  allerede  da,  at  jeg  var  kommet  blandt  Ven- 
ner og  paa  Steder,  hvor  der  var  godt  at  være  —  men;  hvis  jeg 
kunde  komme  tilbage,  hvor  berømt  vilde  jeg  da  ikke  blive. 
Verdens  Lærde  vilde  flokkes  om  mig  og  begærligt  lytte  til 
mine  Ord.  Rigdom  vilde  jeg  vinde  og  stor  Ære.  Ja  maaske  jeg 
da  ogsaa  vilde  betyde  noget  i  en  andens  Øjne,  en,  som  hver- 
ken var  velhavende  eller  meget  lærd,  men  som  dog  betød 
mere  for  mig  end  baade  Rigdommen  og  Æren.  Mærkeligt,  at 
saa  tilsyneladende  ubetydelige  Ting  udgor  Livets  virkelige 
Værdier  og  bliver  de  eneste  Ting  af  virkelig  Betydning  for  os. 
Floderne  flyder  i  Havet,  Aarstiderne  kommer  og  gaar,  Na- 
tioner opstaar,  bliver  mægtige  og  gaar  til  Grunde  —  ja,  Kon- 
tinenter kunde  godt  forgaa  og  forsvinde  i  Dybet,  Verdener  ad- 
splittes og  forvandles  til  Stov,  og  alt  dette  vilde  ikke  opveje 
Betydningen  af  et  lille  noget,  som  bor  dybest  i  vore  Hjerter. 

VI. 

Dagslyset  og  Sommeren,  hvilket  naturligvis  betyder  det 
samme  i  dette  Land,  nærmede  sig  hurtigt  sin  Ende,  men  saa 
længe,  som  begge  endnu  varede,  havde  jeg  travlt.  I  Løbet  af 
faa  Dage  vidste  hele  Byen  Besked  med  mit  Komme,  og  Med- 

delelsen  blev  hurtigt  fort  til  andre  Byer  og  Stæder,  indtil  den 
sensationelle  Nyhed,  at  der  var  kommet  en  Mand  fra  den 
store  Verden  uden  for  Isbarrieren,  var  bekendt  i  det  ganske 
Land. 

Først  blev  der  afholdt  en  Slags  Modtagelsesfestlighed  for 
mig  i  min  Vens  Hus.  Familien  dér  syntes  at  gore  Krav  paa 
den  Ære  at  indfore  mig  for  deres  Landsmænd,  og  det  havde 
jeg  ikke  noget  imod,  da  de  behandlede  mig  godt.  Jeg  frygter 
for,  at  min  Garderobe  i  disse  forste  Dage  ikke  var  meget  præ- 
sentabel, men  det  lykkedes  mig  at  gore  mit  Toj  i  Stand  ved 
at  stoppe  det  lidt  og  tilfoje  nogle  af  de  Klædningsstykker,  de 
indfodte  bar. 

Min  Vens  store  Værelse  var  opfyldt  af  Mennesker.  Der  var 
ingen  storre  Forskel  paa  deres  Paaklædning  og  Klædedragten 
i  de  europæiske  Lande,  skont  deres  Frakker  og  Kjoler  ledede 
Tankerne  mere  hen  paa  orientalsk  Klædedragt.  Mændene  var 
alle  velskabte;  de  bar  kortklippet  Haar,  og  alle  de  ældre  Mænd 
havde  Skæg.  Kvinderne  var  smukke,  og  deres  Klæder  hang  i 
smukke  Foldekast.  Skon  var  ogsaa  deres  Gang  og  Hold- 
ning, og  deres  Form  og  Ansigtsudtryk  var  hævet  over  enhver 
Dadel.  (Fortsættes.) 


Den  fineste  Blomst  med  bedste  Villie 
Tidt  ender  som  Bælg  med  en  stor  Familie. 

H.  C.  Andersen. 

»Thi  dette  er  Kærligheden  til  Gud,  at  vi  holde  hans  Bud, 
og  hans  Bud  er  ikke  svære.« 

»Et  godt  Navn  er  at  foretrække  for  stor  Rigdom.« 

»Oplær  den  Unge  efter  hans  Vejs  Beskaffenhed,  endog  naar 
han  bliver  gammel,  skal  han  ikke  vige  derfra.« 

DEN  LYSENDE  STJERNE. 

Se  paa  Himlen;  Forjættelsens  Stjerne  oprunden; 

Fædre  for  Vrimlen  til  vor  Tid  i  Længsel  var  bunden. 

Vi  den  nu  har 

Snart  i  sin  Fylde  saa  klar. 

Salig  for  hver  den  har  funden. 

O,  hvilket  Lys,  hvor  dens  Glans  sine  Straaler  udsprede, 

Højere  Sans  i  det  indre  den  Sjælen  berede 

Zonen  saa  varm. 

Himmelens  Frugt  i  dens  Barm, 

Salig  der  Aanden  sig  glæde. 

Lysenes  Fader,  din  Son  er  vor  funklende  Stjerne, 

Tak,  at  i  Løn  du  beholdt  os  til  Tiden  den  fjerne. 

Tak,  vore  Blik 

Aanden  dem  aabnede  fik. 

Salig  vi  skuer  den  gerne. 

O,  lad  os  aldrig  forglemme,  hvad  nu  vi  bor  minde, 

Rense  den  Sjæl,  hvor  den  kostelige  Perle  er  inde. 

Vi  den  bevar, 

Flid,  ingen  Umage  spar. 

Salig  vor  Evighed  rinde. 

E.   O.   Nokleby. 
Ogden    Utah. 

